FUNKSIONET DHE DETYRAT E AUTORITETIT TË KONTROLLIT SHTETËROR TË EKPORTEVE

Autoriteti i Kontrollit Shtetëror të Eksporteve (AKSHE) është institucion qendror, me statusin e personit juridik, publik, buxhetor, në varësi të ministrit të Mbrojtjes.

AKSHE-ja financohet nga buxheti i shtetit dhe të ardhura të tjera të ligjshme.

AKSHE-ja mund të marrë dhurime e financime nga organizma, brenda dhe jashtë vendit, për

të cilat nuk ka detyrim për t’i kthyer e që hyjnë në buxhetin e saj dhe përdoren në përputhje me

qëllimin për të cilin janë dhënë.

AKSHE-ja është përgjegjëse për transferimet ndërkombëtare të mallrave ushtarake, të artikujve

dhe të teknologjive me përdorim të dyfishtë.

AKSHE-ja e ushtron veprimtarinë e saj në të gjithë territorin e Republikës së Shqipërisë. Ajo organizohet në nivel qendror, në formën e drejtorisë së përgjithshme.

AKSHE-ja mund të nënshkruajë, sipas ligjit për prokurimin publik, kontrata me persona, fizikë

e juridikë, duke pasur si objekt kryerjen e shërbimeve të konsulencës së nevojshme për realizimin e objektivave brenda fushës së përgjegjësisë.

AKSHE-ja ka këto përgjegjësi:

1. të sigurojë regjistrimin e personave, fizikë e juridikë, përfshirë edhe autoritetet publike, për
2. kryerjen e veprimtarive me mallra ushtarake;
3. të organizojë punën për licencimin e veprimtarive të transferimit ndërkombëtar të mallrave të kontrolluara dhe pajisjen e personave të interesuar me licenca, certifikata regjistrimi, certifikata ndërkombëtare të importit, certifikata të shpërndarjes së mallit, si dhe dokumente të tjera të parashikuara në legjislacionin përkatës në këtë fushë;
4. të zhvillojë procesin e kontrollit të të gjitha fazave të licencimit, të regjistrimit, të njoftimit, të livrimit, të paslivrimit, si dhe, sipas rastit, në të gjitha fazat e paralicencimit.
5. AKSHE-ja, asiston Ministrinë e Mbrojtjes për hartimin e politikave dhe të strategjisë kombëtare në fushën e kontrollit të veprimtarive me mallrat e kontrolluara, duke mbajtur në konsideratë harmonizimin e legjislacionit kombëtar me atë të Bashkimit Evropian dhe me detyrimet ndërkombëtare, të marra përsipër nga Republika e Shqipërisë, në përputhje me legjislacionin në fuqi dhe konventat ndërkombëtare, ku Republika e Shqipërisë është palë;
6. bashkërendon sistemin kombëtar të kontrollit të veprimtarive me mallrat e kontrolluara dhe
7. zhvillon veprimtari periodike për informimin dhe përgatitjen e institucioneve të tjera shtetërore, që kanë kompetenca në kontrollin e transferimeve ndërkombëtare të mallrave të kontrolluara;
8. nënshkruan, sipas ligjit, marrëveshje, urdhra, memorandume, protokolle bashkëpunimi, programe të përbashkëta e veprimtari me institucione dhe autoritete të tjera shtetërore, vendëse apo të huaja;
9. raporton, në mënyrë periodike, te ministri i Mbrojtjes, për veprimtarinë e saj;
10. përgatit raportin vjetor për raportimin e ministrit të Mbrojtjes në Këshillin e Ministrave, mbi
11. zhvillimet thelbësore vjetore në fushën e kontrollit të transferimeve ndërkombëtare të mallrave të kontrolluara.

Raporti vjetor duhet të përmbajë:

i. raportin e punës së AKSHE-së për vitin e mëparshëm;

ii. programin vjetor të punës për vitin në vazhdim;

iii. realizimet e licencave të lëshuara për transferimin ndërkombëtar të mallrave të kontrolluara.

Ky raport përbën informacion të klasifikuar, sipas legjislacionit në fuqi, për informacionin e

klasifikuar “sekret shtetëror”;

12.përgatit raport vjetor të hapur për publikun dhe në përputhje me legjislacionin shqiptar për të drejtën e informimit;

13.asiston Ministrinë e Mbrojtjes për hartimin e projektakteve, në përputhje me fushën e përgjegjësisë;

14.miraton norma metodologjike, mekanizma, procedura dhe udhëzime të nevojshme për zbatimin e regjimit të kontrollit të transferimeve ndërkombëtare me mallra të kontrolluara;

15.regjistron personat fizikë e juridikë, përfshirë edhe autoritetet publike, për kryerjen e transferimeve ndërkombëtare me mallra ushtarake;

16.licencon veprimtaritë e eksportit, të eksportit të përkohshëm, të importit, të importit të përkohshëm, të rieksportit, të ndërmjetësimit, të transitit ose të *transship*-it nëpër territorin e Republikës së Shqipërisë, asistencës teknike, transferimeve të *softëare*-ve dhe çdo transferim tjetër, jashtë apo brenda këtij territori, në të cilën janë përfshirë subjekte të ndryshme dhe mallrat e kontrolluara;

17.aprovon me kushte, refuzon, ndryshon, kufizon, revokon apo shfuqizon licenca, autorizime apo certifikata të lëshuara;

18.kryen veprimtari kontrolli në të gjitha fazat e licencimit, të autorizimit, të regjistrimit, të certifikimit, të njoftimit, të livrimit, të postlivrimit, si dhe, sipas rastit, në të gjitha fazat e paralicencimit;

19.ushtron veprimtaritë e kontrollit në të gjitha fazat e procesit, nëpërmjet specialistëve të punësuar pranë AKSHE-së ose nëpërmjet ekspertëve të jashtëm ose institucioneve akademike, në rastet kur nevojitet ekspertizë teknike për klasifikimin e mallrave ushtarake apo mallrave me përdorim të dyfishtë. Shpenzimet që mund të nevojiten për një ekspertizë teknike të specializuar në laboratorë, institute kërkimi ose institucione të tjera të specializuara, për klasifikimin e mallrave ushtarake apo mallrave me përdorim të dyfishtë, mbulohen nga subjekti, privat apo publik, i interesuar për klasifikimin e këtyre mallrave;

20.shkëmben informacion, të përgjithshëm dhe të veçantë, për transferimet dhe refuzimet e licencave të eksportit, në kuadër të regjimeve ndërkombëtare të parandalimit të mospërhapjes së armëve dhe të kontrollit të transferimeve ndërkombëtare, ku Republika e Shqipërisë është palë;

21.bashkëpunon, sipas kompetencave, në zhvillimin e veprimtarive të monitorimit dhe të zbatimit të embargove e të regjimeve shtrënguese, për eksportet e mallrave të kontrolluara dhe të detyrimeve, të cilat rrjedhin nga zbatimi i embargove për transferimin e mallrave të kontrolluara, të vendosura nëpërmjet një rezolute të Këshillit të Sigurimit të OKB-së, të një rregulloreje të miratuar nga BE-ja, të një vendimi të OSBE-së, të vendimit të disa shteteve të NATO-s ose në zbatim të një akti ligjor të autoriteteve përkatëse të Republikës së Shqipërisë;

22.ndërmerr veprimtari për promovimin e interesave të veçantë të Republikës së Shqipërisë në

marrëdhëniet me organizatat dhe organizmat ndërkombëtarë të mospërhapjes së armëve dhe të

kontrollit të transferimeve ndërkombëtare të mallrave e kontrolluara;

23.jep këshillim të specializuar dhe organizon programe informimi e fushata ndërgjegjësimi për personat, fizikë dhe juridikë, përfshirë dhe autoritetet publike, mbi përparimet, objektivat, normat, procedurat dhe kufizimet e veprimtarisë me mallrat të kontrolluara;

merr pjesë në ekspozitat kombëtare dhe, sipas rastit, në ekspozitat ndërkombëtare të teknikës ushtarake dhe të teknologjisë së lartë;

24.ndërton dhe administron faqen zyrtare të internetit, të destinuar për informimin e operatorëve

ekonomikë, të autoriteteve të tjera të interesuara dhe të shoqërisë civile për legjislacionin në fuqi dhe procedurat e licencimit.